
ДО

ОБЩИНСКИ СЪВЕТ

БУРГАС

Д О К Л А Д Н А   З А П И С К А

от Красимир Иванов Стойчев
За  Кмет на Община Бургас
Относно: Продажба на общинско жилище, находящо се в гр.Бургас, ж.к.“Зорница”, бл.№12, вх.№1, ет.№6, ап.№3, на наемател, настанен по административен ред.
УВАЖАЕМИ ОБЩИНСКИ СЪВЕТНИЦИ,

В Община Бургас е постъпило писмо с вх.№53-00-532/06.11.2017г. от  директора на ОП „Общински имоти“, във връзка с искане вх.№ Н-376/07.09.2016г. от Силвия Владимирова Владимирова с ЕГН***, за закупуване на общинско жилище, находящо се в гр. Бургас, ж.к.“Зорница”, бл.12, вх.1, ет.6, ап.№3, със застроена площ 59,73 кв.м, ведно с 0,953 % ид.части от общите части на сградата, равняващи се на 11,68 кв.м. и правото на строеж върху общинска земя, с прилежащо избено помещение №3, с площ 2,90 кв.м., в което е настанена съгласно Заповеди №№ 2374/14.09.2015г. и 1512/03.06.2009г. на Кмета на Община Бургас. 

Описаното жилище е частна общинска собственост съгласно Акт №8804/28.11.2017г. на Община Бургас, отразено с идентификатор 07079.601.12.1.32 по одобрени КККР на гр.Бургас, при съседни самостоятелни обекти в сградата:  на същия етаж - 07079.601.12.1.33 и 07079.601.12.1.31, под обекта: 07079.601.12.1.26, над обекта: 07079.601.12.1.38.
 Жилищният блок, в който се намира апартамента, е осемнадесететажен, построен през 1972г., с конструкция – едроплощен кофраж. 
Пазарната оценка на описания имот, изготвена от лицензиран оценител, член на КНОБ, съгласно изискванията на чл.41, ал.2, във връзка с  чл.22, ал.3 от Закона за общинска собственост (ЗОС),  е определена в размер на 65 000 (шестдесет и пет хиляди) лева.
Данъчната оценка на апартамента е в размер на 53 240,60 (петдесет и три хиляди двеста и четиридесет лв и шестдесет ст) лева.

С. Владимирова и семейството й, настанени в общинското жилище, живеят в него повече от 5 години, без прекъсване, заплащат редовно наемната цена и изпълняват всички задължения, произтичащи от сключения договор за наем с Община Бургас, видно от служебна бележка с изх.№91-00-334/3/22.03.2018г., издадена от ОП „Общински имоти“.
Искането за закупуване на общинското жилище е разгледано от комисия,  назначена със  Заповед №1547/16.06.2017г. на Кмета на Община Бургас, която е установила, че наемателката С. Владимирова и семейството й отговарят на кумулативно изискуемите условия на чл.37 от НУРУЖНГННПОЖ и видно от взетото по т.13 решение, обективирано в Протокол №7/05.09.2017г., комисията прави предложение за удовлетворяване искането за закупуване на общинското жилище.
Цитираното жилище е включено в Програмата за управление и разпореждане с общинската  собственост на Община Бургас за 2018 г., приета с решение по т.1 от Протокол №37/30.01.2018г на Общински съвет-Бургас. 
Предвид изложеното и на основание правомощията ми по чл. 60, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас, на основание чл. 21, ал. 1, т. 8, от Закона за местното самоуправление и местната администрация, чл. 47, ал. 1, т. 3 и ал. 2 от Закона за общинската собственост, чл. 40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение от 05.09.2017 г. на комисията по чл.8, ал.1 от цитираната наредба, назначена със Заповед №1547/16.06.2017г. на Кмета на Община Бургас, което подкрепям изцяло, да вземе следните  
                                  Р  Е  Ш  Е  Н  И  Я:

1. Променя предназначението на общинско жилище, актувано с Акт №8804/28.11.2017г. за частна общинска собственост,  представляващо апартамент, находящ се в гр. Бургас, ж.к. “Зорница”, бл.12, вх.1, ет.6, ап.№3, от „жилище за настаняване под наем на граждани с установени жилищни нужди“ в „жилище за продажба“.

2. Да се  продаде на С. Владимирова с ЕГН***, общинско жилище -апартамент, находящ се в гр. Бургас, ж.к. “Зорница”, бл.12 (дванадесет), вх.1 (едно), ет.6 (шест), ап.№3 (три), със застроена площ 59,73 (петдесет и девет цяло седемдесет и три) кв.м., ведно с 0,953 (нула цяло деветстотин петдесет и три процента) % идеални части от общите части на сградата, равняващи се на 11,68 (единадесет цяло шестдесет и осем) кв.м. и правото на строеж върху общинска земя, с прилежащо избено помещение №3 (три), с площ 2,90 (две цяло и деветдесет) кв.м., с идентификатор 07079.601.12.1.32 (нула седем нула седем девет точка шест нула едно точка едно две точка едно точка три две) по одобрената КК на гр.Бургас, при съседни самостоятелни обекти в сградата: на същия етаж - 07079.601.12.1.33 и 07079.601.12.1.31, под обекта: 07079.601.12.1.26, над обекта: 07079.601.12.1.38, за сумата 65 000 (шестдесет и пет хиляди) лева.
Приложения: Писмо с вх.№53-00-532/06.11.2017г. от  директора на ОП „Общински имоти“, Искане с вх.№ Н-376/07.09.2016г., Заповеди №№ 2374/14.09.2015г. и 1512/03.06.2009г. на Кмета на Община Бургас, Удостоверение за данъчна оценка;  Пазарна оценка на лицензиран оценител; Протокол №7/05.09.2017г. на комисията по чл.8, ал.1 от НУРУЖНГННПОЖ; Акт №8804/28.11.2017г. за частна общинска собственост, Схема от СГКК – гр.Бургас, Служебна бележка.
КРАСИМИР СТОЙЧЕВ
За Кмет на Община Бургас
(съгласно Заповед №78/30.03.2018г. на Кмета на Община Бургас.)

